Ruumis (Buffy, vampyyrintappaja)
Ruumis () on yhdysvaltalaisen draamasarjan "Buffy, vampyyrintappajan" (1997–2003) viidennen tuotantokauden 16. jakso. Sen on käsikirjoittanut ja ohjannut sarjan luoja Joss Whedon. Jakson ensiesitys oli Yhdysvalloissa The WB -televisiokanavalla 27. helmikuuta 2001. Sarja kertoo Buffy Summersista, mystisten voimien valitsemasta teinistä, joka taistelee vampyyreitä, demoneja ja muita pahuuksia vastaan kuvitteellisessa Sunnydalen kaupungissa. Hänen läheinen ystäväjoukkonsa, jota kutsutaan lempinimellä ”Scooby Gang”, tukee häntä kamppailuissa. ”Ruumiissa” Buffy on voimaton löydettyään elottoman äitinsä, joka on kuollut aivovaltimon pullistumaan.
Jules Feiffer
Jules Ralph Feiffer (s. 26. tammikuuta 1929 The Bronx, New York) on yhdysvaltalainen pilapiirtäjä, romaani- ja näytelmäkirjailija sekä elokuvakäsikirjoittaja, joka tunnetaan parhaiten pitkään jatkuneesta sarjakuvastaan "Feiffer". Hänen tuotantoonsa kuuluu yli 35 kirjaa, näytelmää ja elokuvakäsikirjoitusta. Vuonna 1986 hän voitti Pulitzer-palkinnon poliittisista pilapiirroksistaan The Village Voice -lehdessä.